KUTSEEKSAMI NÄIDISÜLESANDED JA EKSAMIKÜSIMUSED

Valik ülesandeid

1. Kirjelda oma põhilisi lavatöö ülesandeid teatris.
2. Nimeta oma teatri hetke keerukaim ja huvitavaim lavastus? Kirjelda miks?
3. Kirjelda mõnd töövõtet – dekoratsiooni riputamine stangesse, lavakatte (vaiba) paigaldamine, kõrge seina kinnitamine, pehmete kardinate riputamine; etenduse ajal dekoratsiooni vahetamine stangega, lavavankri liigutamine.
4. Etteantud lavaplaani lugemine ja sellel oleva lavakujunduse lugemine/kirjeldamine.
5. Tööjoonise lugemine ja seletamine, mis sellel näha on.
6. Lavamaketis orienteerumine ja ülesande täitmine selle abil. Lavamõõtude võtmine lavaruumi virtuaaltuuris.
7. Etenduse ajal süttib kõrge riidest tagasein. Kuidas käitud?
8. Kahe trossiga riputatud raskel dekoratsioonil puruneb üks tross. Kuidas käitud?
9. Neljarattalisel lavavankril puruneb ja kiilub kinni üks ratas vahetult enne vankri lavale lükkamist. Kuidas on õige tegutseda?
10. Tead, et on õige hetk dekoratsiooni vahetuseks, aga etenduse juht korraldust ei anna. Mida teed sellises olukorras?
11. Etenduse ajal tekib lavaseadmete juhtimises tõrge – juhtpult jookseb kokku. Mida teed olukorra lahendamiseks?
12. On sul mõnes lavastustes ülesandeid, millele sa oled nö spetsialiseerunud? Kirjelda neid.
13. Mida tähendab sulle teater ja millest on tekkinud sinu huviteatri vastu?
14. Kas sul on ruumimälu ja ruumitaju?
15. Kuidas sa ennast erialaselt täiendad ja hoiad kursis uute materjalidega, lavatehnikaga, töövahenditega jne?
16. Kas oled nõus ka väikese rolliga lavastuses?
17. Otsid sa mugavamaid, lihtsamaid lahendusi või eelistad keerulisemaid aga huvitavamaid?
18. Oled sa meeskonnamängija või pigem üksiotsustaja?
19. Kas tunned lavatöö põhilisi ingliskeelseid termineid?

Valik võimalikke eksamiküsimusi

1. Millised lavaseadmed asuvad all-laval?
2. Mis vahe on lava-vajukil ja -tõstukil?
3. Loetle lavapõranda liikuvaid osi.
4. Nimeta kaks kõige olulisemat ülalava mehhanismi.

5. Mille poolest erineb lennuseade tõmmikust?

6. Nimeta lavakarbi osad vertikaalsuunas.

7. Defineeri mõiste *vaatejoon*.

8. Kuidas märgistada lava pimeduses toimuva dekoratsioonivahetuse jaoks?

9. Millisest kõrgusest peaksid lavapoodiumitel olema käsipuud?

10. Millisest lavapõranda kaldest alates peaks rakendama libisemist raskendavaid abinõusid?

11. Millised on levinumad lavatõstukite mehhaanikasüsteemid?

12. Nimeta käsitõmmiku kõikolulisemad osad.

13. Mis määrab käsitõmmiku kandevõime?

14. Milline on Eestis levinuim käsitõmmiku kandevõime?

15. Mille peal pöörlevad erineva süsteemiga pöördlavad – pealepandava kettaga, pöördkettaga, trummel (silinder)?

16. Nimeta põhilised lavasüsteemid ajaloolises järjekorras.

17. Millisel ajastul (sajandil) ehitati maailma esimene kaetud teatrihoone?

18. Milline oli Max Reinhardti teatri põhiline erinevus varasematestteatritest?

19. Kus ja millal (nimeta sajand) võeti esmakordselt maailmas kasutusele pöördlava?

20. Mis on *black box*?

21. Mis on *black box-i*kõige põhilisem idee?

22. Millised on klassikalise ooperiteatri lava põhilised erinevused sõnateatrite lavast?

23. Millised on olulisemad lavamõõdud?

24. Mis on lavaplaan? Millises mõõtkavas on levinumad lavaplaanid?

25. Kuidas defineerida lavapooli?

26. Milliseid lavatekstiile (lava riietust) laval kasutatakse?

27. Milliseid dekoratsiooniseinte liitmisviise sa tead?

28. Nimeta standardpoodiumite mõõdud.(vrd. punkt 9)

29. Milliseid erinevaid poodiumitüüpe sa tead?

30. Mis asjad on laval kassetid ja kulissilükkurid?

31. Mida on vaja tingimata teha ohutuse tagamiseks lavaluugi kasutamisel?

32. Kui suur peaks olema läbipääsu laius lavaehitiste ja lavaseinte vahel?

33. Kas lavatöölised võivad remontida laval asuvaid elektriseadmeid?

34. Milline on ohutu terastross?

35. Kas laval võib kasutada lahtist tuld?

36. Nimeta töörõdudel töötamise ohutusnõuded.

37. Mida peab jälgima paigaldades pöördlavale dekoratsioone?

38. Millisel teatriajaloo etapil ilmus esmakordselt eesriie?

39. Milliseid erinevaid dekoratsioonide kinnitusvahendeid sa tunned?

40. Kuidas sa selgitad mõisteid: etendus, lavastus, lavakujundus?